"ஹலோ" மறுமுனையில் ஒரு பெண்ணின் குரல். "வசந்தனை ஒருக்கா இந்த நம்பருக்கு... 81751க்கு எடுக்கச் சொல்லுங்கோ. வாற வெள்ளிகிழமை flight என்று சொல்லி விடுங்கோ. நன்றி" என்றவள் இணைப்பைத் துண்டித்துக் கொண்டாள். அவள்தான் வசந்தனின் வருங்கால மனைவி சந்தியா. இங்கு வருவதற்கு எல்லாம் முற்றாகியநிலையில், வரும் நாளை அறிவிக்கும் தொலைபேசி அழைப்பிற்காக காத்திருப்பதை வசந்தனின் மூலம் அறிந்திருந்தான் கிருஷ்.